
ОПИС НА РАБОТА И ЗАДАЧИ

ТРЕНЕР
ЗА РЕАЛИЗАЦИЈА НА РАБОТИЛНИЦИ ЗА ПОДГОТОВКА НА МЕЃУОПШТИНСКИ ПРОЕКТНИ АПЛИКАЦИИ ЗА УПРАВУВАЊЕ СО ВОДНИ КАНАЛИ ОТПОРНИ НА КЛИМАТСКИТЕ ПРОМЕНИ ВО МАКЕДОНИЈА
                                                      Во рамки на проектот
„Вклучување на жените во подобрување на услугите за достапност на чиста вода и санитација и зајакнување на отпорноста на климатските промени во Македонија“
1. За проектот:
Проектот „Вклучување на жените во подобрување на услугите за достапност на чиста вода и санитација и зајакнување на отпорноста на климатските промени во Македонија“ (во понатамошниот текст: проектот) започна со реализација во јануари 2026 година. Проектот е финансиран од Министерството за надворешни и европски работи на Република Словенија и Каритас Словенија, а го спроведува Македонски Каритас. Проектот има за цел да го подобри квалитетот на водата и услугите за санитација, да придонесе кон намалување на загадувањето на водите и да ја зајакне отпорноста на климатските промени во Југоисточна Македонија, во општините Богданци, Босилово, Валандово, Гевгелија, Дојран, Ново Село и Струмица. Проектот, исто така, има за цел да го зајакне учеството на жените во управувањето со водите и санитацијата, како и да ја унапреди меѓуопштинската соработка. Во рамки на проектот, предвидено е зајакнување на техничките и институционалните капацитети на општинскиот персонал, како и поддршка за развивање заеднички проектни предлози на општините за решавање на прашања поврзани со управувањето и одржувањето на водотеците. Преку подготовка на проектни апликации, општините ќе имаат можност да аплицираат за финансиска поддршка за набавка на алати, опрема и механизација, потребни за чистење и одржување на водотеците под локална самоуправа.


Проектни резултати:	
1: Зголемени технички и институционални капацитети на општинскиот персонал, за управување со водата и санитација, отпорни на климатските промени.
2: Надградени канализациски системи и обновени водотеци со користење на природни и климатски отпорни решенија.
3: Зајакната улога на жените во управувањето со отпадните води и санитацијата. 
4: Зајакната меѓуопштинска соработка преку поддршка за подготовка и реализација на заеднички проекти за чистење и одржување на водните канали и приспособување кон климатските промени.
Целна група (Македонија): 
· 50.000 луѓе, жени и мажи, во 7 општини добиваат трајно подобрен пристап до услуги за вода и санитација отпорни на климатски промени, преку развиени политики, регулирани водотеци и кампањи за подигање на свеста.
· 100 луѓе со пристап до подобрени и климатски отпорни услуги за отпадни води во Радово.

[bookmark: bookmark=id.64pi8d6syl45]Проектна локација во Македонија: Богданци, Босилово, Валандово, Гевгелија, Дојран, Ново Село, Струмица.

2. Проектна компонента – Зајакнување на општинските капацитети за климатска отпорност во управувањето со водите и санитацијата
Во рамки на проектот, посебна компонента е насочена кон зајакнување на техничките и институционалните капацитети на општинскиот персонал за управување со водите и санитацијата, со акцент на отпорноста на климатските промени и унапредувањето на меѓуопштинската соработка.
Преку оваа компонента се поттикнува соработката меѓу општините и јакнењето на капацитетите на административниот кадар за планирање и спроведување активности поврзани со управувањето и одржувањето на водотеците, како и справувањето со ризиците поврзани со климатските промени.
Во рамки на предвидените активности, општините ќе добијат поддршка за подготовка на заеднички проектни предлози со кои ќе можат да аплицираат за финансиска поддршка за набавка на алати, опрема и механизација за чистење и одржување на водотеците. Подготовката на проектните апликации ќе биде поддржана преку работилници и консултации.
Очекуван резултат:
Зајакнати технички и институционални капацитети на општинскиот персонал за управување со водите и санитацијата, унапредена меѓуопштинска соработка и зголемено учество на жените во процесите на планирање и донесување одлуки.

3. Улога и активности на тренерот
Тренерот за сите свои работни задачи треба да биде во блиска соработка со проектниот тим на Македонски Каритас, редовно да води евиденција на своето работно време и е одговорен за подготовка и реализација на следните активности:

3.1. Подготовка на повик за доставување проектни апликации за општините
Тренерот, во соработка со проектниот тим на Македонски Каритас, треба да подготови интерен повик за доставување на проектни апликации (2 (две)) на заеднички проекти на општините за набавка на опрема, алати и машинерија за управување со водни канали отпорни на климатски промени и да се подготви потребата документација за повикот.
Документацијата треба да биде во согласност со целите и барањата на проектот.
Подготовката на документацијата ќе се одвива во координација со проектниот тим на Македонски  Каритас. 

3.2. Подготовка и реализација на работилници за изработка на проектни апликации
Тренерот ќе биде одговорен за подготовка и реализација на две работилници наменети за претставници на општините, со цел јакнење на нивните капацитети за подготовка на проектни апликации во рамките на предвидениот повик за финансиска поддршка на проекти за управување со водни канали отпорни на климатските промени.

Содржината на работилниците треба да биде насочена кон:
- Развивање проектни идеи за подобрување на управувањето со водните канали и приспособување кон климатските промени;
- Подготовка на заеднички проектни предлози и проектни апликации преку меѓуопштинска соработка на најмалку три општини;
- Вклучување и учеството на жените во планирањето и спроведувањето на проектните активности.
Работилниците треба да бидат интерактивни и практично ориентирани, со примери и вежби поврзани со подготовката на проектни предлози.
Тренерот е должен да подготви предлог програма и соодветни работни материјали за двете работилници, во координација со проектниот тим на Македонски Каритас.
По реализацијата на секоја работилница, тренерот е должен да достави извештај за реализираните активности и постигнатите резултати, во рок од пет (5) дена.

3.2. Менторска поддршка при подготовката на проектните предлози
По реализацијата на работилниците, тренерот ќе обезбедува менторска поддршка за претставниците на општините во процесот на доработка на проектните идеи и подготовка на проектните апликации.
Поддршката ќе опфаќа консултации со претставниците на општините, разгледување на подготвените проектни апликации и давање насоки и препораки за нивно подобрување, со цел подготовка на квалитетни проектни апликации што одговараат на целите на проектот и предвидените услови за аплицирање.

4. Временска рамка за реализација на проектните активности

· јануари - мaрт 2027 година: подготовка на повик за меѓуопштински проектни апликации;

· март - мај 2027 година: реализација на две работилници со претставници на општините, со цел поддршка при подготовката на меѓуопштинските проектни предлози и апликации;

· мај - јули 2027 година: објавување на повик за меѓуопштински проектни апликации;

· август - декември 2027 година: период за набавка на алатки, опрема и машини за одржување на водни канали.

5. Квалификации
· Универзитетска диплома;
· Минимално 5-годишно работно искуство на подрачјето на подготовка и менторирање при изработка на проектни предлози и апликации;
· Искуство во подготовка, развој или советување при изработка на проекти поврзани со климатска адаптација и управување со водни ресурси;
· Искуство поврзано во работа со општини и институции;
· Познавање на можностите за активно вклучување на жените во планирањето и спроведувањето на проектни активности. 



6. Временска рамка
 
	АКТИВНОСТ
	РОК

	Распишување на повик
	03.11.2026

	Затварање на повикот
	18.11.2026

	Избор на тренер
	20.11.2026

	Потпишување на договор
	24.11.2026


7. Документи за пријава
Пријавата може да се поднесе индивидуално или во тим, како физичко или правно лице. 
Пријавата треба да ги содржи следните информации:
1. CV на кандидатот со опис на претходно искуство во согласност со точка 5 (пет);
2. Пополнет Пријавен образец;
3. Нацрт агенда за двете работилници;
4. Краток опис на пристапот и методологијата за реализација на работилниците;
5. Предлог за реализација на менторската поддршка (динамика, начин на работа и планиран број на работни часови потребни за подготовка и спроведување на работилниците и реализација на менторската поддршка). 

Забелешка: Работилниците ќе се реализираат во координација со проектниот тим на Македонски Каритас, во некоја од општините опфатени со проектот:  Богданци, Босилово, Валандово, Гевгелија, Дојран, Ново Село и Струмица. Точните локации и термини ќе бидат дополнително утврдени.[image: ooxWord://word/media/image13.jpeg]
Критериуми за избор
Најсоодветниот кандидат/ка ќе биде избран/а врз основа на исполнувањето на бараните квалификации, релевантното работно искуство, предложената методологија и агенда за реализација на работилниците, како и финансиската понуда.
Македонски Каритас го задржува правото да организира разговори со потенцијалните кандидати пред донесувањето на конечната одлука за избор.

Начин на плаќање
Начинот на плаќање ќе биде дефиниран со договор.

Процедура за поднесување на пријави

Пријавите треба да се базираат врз основа на Описот за работа и задачи, испратени на e-mail адреса: contact@caritas.mk и karitas.zokpm@gmail.com до 18.11.2026 година, до крајот на денот.

Дополнителни информации може да се добијат до 11.11.2026 година, преку испраќање на вашите прашања на e-mail адресата tomislav.mikulec@caritas.mk или на телефонскиот број 077/986-525.

